open-index/open-wikipedia-markdown huggingface dataset:
দিলসুখনগর মেট্রো স্টেশন

**দিলসুখনগর মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি  মেগা থিয়েটার, সাঁই বাবা মন্দির, কোনার্ক থিয়েটার, দিলসুখ নগর বাস ডিপো, রাজধানী থিয়েটার এবং প্রগতি ডিগ্রি কলেজের নিকটে অবস্থিত।

## ইতিহাস
এই স্টেশনটি ২৪ সেপ্টেম্বর ২০১৮ সালে খোলা হয়।

## স্টেশন
### গঠন
দিলসুখনগর স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস
;**রাস্তা স্তর**: এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।

;**মধ্যবর্তী স্তর**: টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।

;**প্ল্যাটফর্ম স্তর**: এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

## ট্রেন পরিষেবা
প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

## তথ্যসূত্র

বিষয়শ্রেণী:হায়দ্রাবাদ মেট্রোর স্টেশন
বিষয়শ্রেণী:২০১৮-এ তেলেঙ্গানায় প্রতিষ্ঠিত
ফরিদপুর রেলওয়ে স্টেশন

**ফরিদপুর রেলওয়ে স্টেশন** হচ্ছে বাংলাদেশের ঢাকা বিভাগের ফরিদপুর জেলায় অবস্থিত একটি স্টেশন। এটি ফরিদপুরের লক্ষ্মীপুর এলাকায় অবস্থিত।

## ইতিহাস

থাম্ব|বাম|স্টেশনের পুরাতন ভবন

ফরিদপুর রেলওয়ে স্টেশন ১৮৯৯ সালে তৈরি করা হয়। রাজবাড়ী থেকে ফরিদপুর পর্যন্ত এই সেকশনটি লোকসানের অজুহাতে ১৯৯৭ সালে বন্ধ করে দেওয়া হয়। পরে সরকারের সিদ্ধান্তে ২০১০ সালে নতুন করে প্রায় ৯০ কোটি টাকা ব্যয়ে রেলপথ ও স্টেশন নির্মাণের কাজ শুরু হয়। যার কাজ শেষ হয় ২০১৪ সালে। ১৭ বছর পর ২০১৪ সালে আবার ট্রেন চলাচল শুরু হয়। পদ্মা সেতুর রেল সংযোগের কারণে এই স্টেশনের গুরুত্ব বর্তমানে বেড়ে যায়। ভাঙ্গা–ঢাকা রেলপথ নির্মাণের পর ফরিদপুর থেকে সরাসরি ট্রেন ঢাকা চলাচল করে।

থাম্ব|২০১০–২০১৪ সালে নির্মিত ভবন

## পরিসেবা সমূহ

* রাজবাড়ী এক্সপ্রেস
* মধুমতি এক্সপ্রেস 
* বেনাপোল এক্সপ্রেস
* সুন্দরবন এক্সপ্রেস 
* নকশীকাঁথা কমিউটার

## আন্তঃনগর ট্রেনের সময়সূচি

## তথ্যসূত্র

## বহিঃসংযোগ

* 

বিষয়শ্রেণী:ফরিদপুরের পরিবহন
বিষয়শ্রেণী:ফরিদপুর জেলার রেলওয়ে স্টেশন
বিষয়শ্রেণী:১৮৯৯-এ চালু রেলওয়ে স্টেশন
বিষয়শ্রেণী:১৮৯৯-এ ব্রিটিশ ভারতে প্রতিষ্ঠিত
ফরিদকোট লোকসভা কেন্দ্র

**ফরিদকোট লোকসভা কেন্দ্র**হল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৭৭ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি তফসিলি জাতির জন্য সংরক্ষিত এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।

পাঞ্জাবের সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ফরিদকোট আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।

## বিধানসভা কেন্দ্রসমূহ

লোকসভা কেন্দ্রটি পাঞ্জাব রাজ্যের ১১৭ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য পাঞ্জাব বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত। বিধানসভা কেন্দ্র গুলি হলঃ- বর্তমানে ফরিদকোট লোকসভা কেন্দ্রটি ৯ টি বিধানসভা আছে যেমন-  

; নিহাল সিংওয়ালা বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্রের।

; ভাগা পুরাণা বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্রের।

; মোগা বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্রের।

; ধরমকোট বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্রের।

; গিদ্দেরবাহা বিধানসভা কেন্দ্র
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্রের।

; ফরিদকোট বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্রের।

; কোটকাপুরা বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্রের।

; জয়তু বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্রের।

; রামপুরা ফুল বিধানসভা কেন্দ্র 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্রের।

## বর্তমান ও প্রাক্তন বিজয়ী সাংসদদের তালিকা

ফরিদকোট কেন্দ্র বিজয়ী বর্তমান সাংসদ ভারতীয় জাতীয় কংগ্রেস দলের সদস্য মুহাম্মদ সাদিক  এবং প্রাক্তন সংসদ ছিলেন আম আদমি পার্টি দলের সদস্য সাধু সিংহ।

* ২০০৯: পরমজিৎ কৌর গুলশান, শিরোমণি আকালি দল
* ২০১৪: সাধু সিংহ, আম আদমি পার্টি 
* ২০১৯: মুহাম্মদ সাদিক, ভারতীয় জনতা পার্টি

## তথ্যসূত্র

## আরও পড়ুন
* Surjit S. Bhalla. *Citizen Raj: Indian Elections 1952-2019* (2019 https://www.amazon.in/Citizen-Raj-Indian-Elections-1952-2019/dp/9388689127
* Prannoy Roy, Dorab R. Sopariwala . *he Verdict:Decoding India's Elections* (2019) https://penguin.co.in/book/uncategorized/the-verdict/

## বহিঃসংযোগ
* 
* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:পাঞ্জাবের লোকসভা কেন্দ্র
বিষয়শ্রেণী:ফরিদকোট জেলা
বিষয়শ্রেণী:মোগা জেলা
হাদিসের শ্রেণিবিভাগ

বিভিন্ন ধরনের **[[হাদিস|হাদীসের]] শ্রেণিবিভাগ** বিভিন্ন আলেমগণ ব্যবহার করেছেন। ইসলামে হাদিস হলো রাসুল মুহাম্মাদ (স) এর উক্তি। হাদীস অধ্যয়ন বিশেষজ্ঞরা সাধারণত দুটি পদ ব্যবহার করেন - *তাক্বরির* হলো মৌন সমর্থন, এবং *খবর* হলো মুহাম্মাদ (স) এর মুখ নিসৃত বাণী এবং তাঁর অনুসৃত কাজগুলি।

*তাক্বরীর* শব্দটি শব্দটি দ্বারা বোঝায়, মুহাম্মদের (স) উপস্থিতিতে একজন ঈমানদার এমন কিছু করেছিলেন যা মুহাম্মাদ লক্ষ্য করেছিলেন কিন্তু অস্বীকার বা নিন্দা করেননি। সুতরাং, ঐ বিশ্বাসী বা ঈমানদার দ্বারা সম্পাদিত কাজটি মুহাম্মদের (স) কাছ থেকে স্বীকৃতি লাভ করেছে। এটি সাধারণত স্বীকার করা হয় যে, *খবর* সত্য বা মিথ্যা হতে পারে। হাদীস সমালোচনা বিজ্ঞানের বিদ্বানরা মনে করেন যে একটি *খবর* হাদীস সত্য কিনা তা সমঝোতার মাধ্যমে নির্ধারণ করা যেতে পারে। এই স্বীকার্যের ভিত্তিতেই মুসলিম পণ্ডিতদের মতে একটি হাদীস *যান্নি* (অমীমাংসিত/সম্ভবত সত্য) কিনা তার প্রমাণ হয়।

## গ্রহণযোগ্যতার ভিত্তিতে শ্রেণিবিভাগ
**সহীহ* - সেসব হাদিস যেগুলো বর্ণনাকারী পরম্পরায় একটি অটুট শৃঙখলের মাধ্যমে এসেছে বর্ণনাকারীদের সকলেই সৎ চরিত্রের এবং অসাধারণ স্মৃতিশক্তির অধিকারী। এ জাতীয় হাদীসগুলো অন্য কোনো নির্ভরযোগ্য বর্ণনার সাথে সাংঘর্ষিক নয়। এবং অন্য কোনো লুকানো ত্রুটিযুক্তও নয়।
**হাসান* - সেসব হাদিস যেগুলো এমন একটি বর্ণনাকারী পরিম্পরার অটুট শৃঙখলের মাধ্যমে সঞ্চরিত হয়ে এসেছে যাঁরা সকলেই সৎ চরিত্রের হলেও অপেক্ষাকৃত দুর্বল স্মৃতির অধিকারী। এই হাদিসগুলো অন্য কোনো নির্ভরযোগ্য প্রতিবেদনের সাথে সাংঘর্ষিক হবে না এবং অবশ্যই অন্য কোনও লুকানো ত্রুটিযুক্ত হতে পারবে না।
**যয়ীফ* বা দুর্বল -যা *হাসানের* মর্যাদা লাভ করতে পারে না কারণ এতে *হাসান* হাদীসের এক বা একাধিক উপাদান নেই। (উদাহরণস্বরূপ, যদি বর্ণনাকারী ভালো স্মৃতিশক্তি কিংবা ভালো চরিত্রের না হয়ে থাকে, বা বর্ণনায় কোনও গোপন ত্রুটি থাকে অথবা বর্ণনাকারীর শৃঙ্খলটি ভেঙে যায়)।
**মাওযু* বা জাল - মনগড়া এবং ভুলভাবে মুহাম্মদ  এর বাণী বর্ণনা করা হাদিস।
**মাক্বলুব* - মাক্বলুব হাদীস হলো যেগুলোর দুটি ভিন্ন বর্ণনায় বর্ণনাকারীর নাম পরিবর্তন করা হয়েছে।

## বর্ণনাকারীর সংখ্যার ভিত্তিতে শ্রেণিবিভাগ
**খবরে মুতাওয়াতির*(যাকে *খবরে মাশহুর* ও বলা হয়)- এ হাদিস বর্ণনাকারী সাহাবি অনেক থাকা জরুরি, যাদের একাট্টা হয়ে মুহম্মদ সাল্লাল্লাহু আলাইহি ওয়াসাল্লামের উপর মিথ্যা রচনা করা অসম্ভব।  হাদিসটি যদি বাণী হয়, তবে সবাই তাকে বলতে শুনেছেন; কর্ম হলে সবাই তাকে করতে দেখেছেন; অতঃপর একদল সাহাবি থেকে একদল তাবে'ঈ বর্ণনা করেছেন; অতঃপর তাদের থেকে একদল অনুসারী বর্ণনা করেছেন; এভাবে হাদিসের বর্ণনা পরম্পরা গ্রহণযোগ্য কিতাবসমূহে লিপিবদ্ধ হওয়ার পূর্ব পর্যন্ত অব্যাহত থাকতে হয়।
**খবরে ওয়াহিদ*- আযান, সালাত, সওম এবং অন্যান্য ফরজ ইবাদাতের ব্যাপারে কোন বিশ্বস্ত ব্যক্তির একক সাক্ষ্যকে *খবরে ওয়াহিদ* বলে। উসূলে হাদীসে এক, দুই বা তিনজন বর্ণনাকারী (রাবী) কর্তৃক বর্ণিত হাদীসকে খবরে ওয়াহিদ বলা হয়। তাই খবরে হাদিস গ্রহণযোগ্য।

## জ্ঞানতাত্ত্বিক মানের ভিত্তিতে শ্রেণিবিভাগ

## আরও দেখুন
* সহীহ হাদীস
* হাদিসের পরিভাষা

## তথ্যসূত্র

বিষয়শ্রেণী:হাদিস
বিষয়শ্রেণী:ইসলাম সম্পর্কিত তালিকা
উখরুল জেলা

**উখরুল** (Ukhrul, Pron:/ˈuːkˌɹəl or ˈuːkˌɹʊl/) উত্তর-পূর্ব ভারতের মণিপুর রাজ্যের একটি অন্যতম জেলা। এই জেলাটি মণিপুরের রাজধানী ইম্ফল থেকে ৮৪ কিলোমিটার উত্তর-পূর্ব দিকে অবস্থিত।

## ইতিহাস
১৯১৯ সালে ব্রিটিশ শাসনের সময় উখরুল জেলাকে এক মহকুমা হিসাবে রাখা হয়েছিল। ১৯৬৯ সালে ভারত সরকার এই জেলাকে 'মণিপুর পূর্ব' জেলা নাম দিয়ে পূর্ণাঙ্গ জেলার মর্যাদা দেয়। ভাষাতত্ত্বের দিক থেকে উখরুলের মূল অধিবাসী তাংখুল নাগারা চীনা-তিব্বতীয় গোষ্ঠীর তিব্বতীয়-বর্মা বিভাগের অন্তর্ভুক্ত। এই সূত্রই তাদের ঐতিহাসিকভাবে উত্তরের চীন এবং তিব্বতীয় মূলের বলে ইঙ্গিত দেয়। তাংখুলদের অন্যতম প্রাচীন মূল চীন জিজিয়াং অঞ্চলের হুয়াংহো এবং য়াংজে নদীর উপত্যকা বলে জানা যায়। জীবন-নির্বাহের সহজ পথের সন্ধানে তাঁরা বিভিন্ন শহরে অভিবাসন করে। এর একটা শাখা এসে দক্ষিণে মায়ানমার যায়। তাংখুলকে ধরে অন্যান্য নাগা জনজাতি মায়ানমার থেকে এসে মণিপুর, নাগাল্যান্ড, অসম এবং অরুণাচল প্রদেশে বসতি স্থাপন করে।

## ভৌগোলিক অবস্থান
থাম্ব|উখরুল জেলার অন্তর্গত হুইচু গাঁওথাম্ব|শিরুই লিলি
উখরুল জেলার সদর শহর উখরুল। এই শহরের মোট অধিবাসী ৭৫,০০০ বলে জানা যায়। উখরুল জেলায় অবস্থিত শিরুই কাছং পর্বতে পাওয়া শিরুই লিলি (লিলিয়ান ম্যাকলিনি শিলি), এবং খাংখুই মাংসোর গুহা জেলাটির অন্যতম আকর্ষণ।

## প্রশাসন
উখরুল জেলার মহকুমাসমূহ হচ্ছে:
* উখরুল
* লাংছং-মাইফাই
* চিংগাই
* জেছামি

## যাতায়াত
জেলাটির সদর শহর উখরুল ১৫০ নং জাতীয় সড়ক ইম্ফলের সাথে সংযুক্ত। এই সড়কই জেছামির মধ্য দিয়ে উখরুলকে কোহিমার সাথে সংযুক্ত করেছে।

## জনসংখ্যা

২০১১ সালের লোকগণনা অনুসারে উখরুল জেলার জনসংখ্যা ১,৮৩,১১৫ জন। জনসংখ্যার দিক থেকে ভারতের মোট ৬৪০টি জেলার ভিতর এই জেলার স্থান ৫৯৩তম। এই জেলার জনবসতির ঘনত্ব প্রতি বর্গ কিলোমিটারে ৪০ জন। ২০০১-২০১১ দশকে জেলাটির মোট জনসংখ্যা বৃদ্ধির হার ছিল ৩০.০৭% উখরুলের প্রতি ১০০০ জন পুরুষের বিপরীতে মহিলার সংখ্যা ৯৪৮ জন এবং সাক্ষরতার হার ৮১.৮৭%। উখরুলের সংখ্যাগরিষ্ঠ লোক তাংখুল জনজাতির।

## ভাষা
উখরুল জেলাত ব্যবহৃত মূল ভাষাসমূহ হচ্ছে:
* তাংখুল ভাষা
* চরবুং ভাষা
* পশ্চুরি ভাষা
* তারাও ভাষা

## সংস্কৃতি
উখরুল জেলায় তাংখুলরা বিভিন্ন উৎসব পালন করে। এর ভিতর উল্লেখযোগ্য হচ্ছে বীজ বোনার সময় পালন করা লুইরা উৎসব, ক্ষেতের কাজ থেকে ফসল ফলনের সময় পালন করা মাংখাপ উৎসব, মৃতকে সম্মান জানিয়ে উদ্‌যাপন করা থিশম উৎসব এবং ফসল কাটার পর উদ্‌যাপন করা থারিও উৎসব।

## শিক্ষা
১৮৯৬ সালে খ্রীষ্টান মিশনারী রেভারেন্ড উইলিয়াম পেটিগ্রিউ উখরুল জেলার প্রথম বিদ্যালয় স্থাপন করেছিলেন। বর্তমান জনসংখ্যার ৯০% শিক্ষিত লোক উখরুল নগর ইম্ফলের পর মণিপুরের শিক্ষা দীক্ষার ক্ষেত্রে অন্যতম অগ্রণী নগর। এই নগরের উল্লেখযোগ্য শিক্ষা প্রতিষ্ঠানসমূহ হল সেক্রেড হার্ট উচ্চতর মাধ্যমিক বিদ্যালয়, এলিস খ্রীষ্টিয়ান উচ্চতর মাধ্যমিক বিদ্যালয়, লিটল এঞ্জেল বিদ্যালয়, ব্লেসো মন্টেশ্বরী বিদ্যালয়, পাটকাই একাডেমী ইত্যাদি।

## তথ্যসূত্র

## বহিঃসংযোগ
* 
* 
* Ukhrul, India page at Falling Rain Genomics


বিষয়শ্রেণী:মণিপুরের জেলা
বিষয়শ্রেণী:ভারতের সংখ্যালঘু ঘনীভূত জেলা
হাইসাম বিন তারিক

**হাইসাম বিন তারিক আল সাইদ** (; জন্ম: ১৩ অক্টোবর ১৯৫৪) ওমানের বর্তমান সুলতান। ২০২০ সালের ১১ জানুয়ারি তিনি তার চাচাত ভাই কাবুস বিন সাইদের উত্তরসুরি হিসেবে শাসনভার লাভ করেন। ইতিপূর্বে তিনি দেশটির ঐতিহ্য ও সংস্কৃতি মন্ত্রী হিসেবে দায়িত্বপালন করেছেন।

## জীবনী
হাইসাম বিন তারিক ওমানের রাজপরিবার আল সাইদের সদস্য। ১৯৭৯ সালে তিনি অক্সফোর্ড বিশ্ববিদ্যালয় থেকে ফরেন সার্ভিস প্রোগ্রামে স্নাতক হন। হাইসামের বাবা তারিক বিন তাইমুর ছিলেন সুলতান তাইমুর বিন ফয়সালের (শাসনকাল ১৯১৩-১৯৩২) পুত্র। তার ভাই আসাদ বিন তারিক বিন তাইমুর আল সাইদ ডেপুটি প্রধানমন্ত্রী।
 
## ভূমিকা
১৯৮০ এর দশকে তিনি ওমান ফুটবল এসোসিয়েশনের প্রথম প্রধান হন। তিনি একজন ক্রীড়া পৃষ্ঠপোষক হিসেবে পরিচিত। ১৯৮৬ থেকে ১৯৯৪ সাল পর্যন্ত তিনি ওমানের পররাষ্ট্র মন্ত্রণালয়ের আন্ডার সেক্রেটারি হিসেবে দায়িত্ব পালন করেছেন এবং পরবর্তীতে সেক্রেটারি জেনারেল হিসেবে ১৯৯৪ থেকে ২০০২ সাল পর্যন্ত দায়িত্বপালন করেছেন। ১৯৯০ এর দশকের মধ্যভাগে তিনি ঐতিহ্য ও সংস্কৃতি মন্ত্রী হিসেবে নিয়োগ পেয়েছেন।

## ক্ষমতালাভ
সাবেক সুলতান ও চাচাত ভাই সুলতান কাবুস বিন সাইদ আল সাইদ ২০২০ সালের ১০ জানুয়ারি মৃত্যুবরণ করেন। হাইসাম বিন তারিক পরের দিন ১১ জানুয়ারি দেশটির সুলতান হিসেবে শপথ নেন। সুলতান কাবুস বিন সাইদ নিজের উত্তরসুরির নাম কাগজে লিখে রেখে যান। সে অনুযায়ী হাইসাম বিন তারিক আল সাইদকে দেশটির নতুন সুলতান ঘোষণা করা হয়।

## বংশলতিকা

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওমানের সুলতান
বিষয়শ্রেণী:মুসলিম রাজশাসক
বিষয়শ্রেণী:আল সাইদ রাজংশ
বিষয়শ্রেণী:ওমানের মন্ত্রী
বিষয়শ্রেণী:অক্সফোর্ড বিশ্ববিদ্যালয়ের সাবেক শিক্ষার্থী
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:১৯৫৫-এ জন্ম
বিষয়শ্রেণী:প্রধানমন্ত্রীর সন্তান
বিষয়শ্রেণী:অর্ডার অব আব্দুল আজিজ আল সৌদ এর প্রাপক
বিষয়শ্রেণী:অর্ডার অব দ্য নীল গ্রহীতা
বিষয়শ্রেণী:পেমব্রোক কলেজ, অক্সফোর্ডের প্রাক্তন শিক্ষার্থী
বিষয়শ্রেণী:আল_সাইদ_রাজবংশ
ঘোড়া (দাবা)

**ঘোড়া** (♘, ♞) দাবা খেলার একটি গুটি যা একটি নাইট (আর্মার্ড অশ্বারোহী)-কে প্রতিনিধিত্ব করে। এটি সাধারণত ঘোড়ার মাথা এবং ঘাড় দ্বারা উপস্থাপন করা হয়। প্রতিটি খেলোয়াড় দুটি ঘোড়া নিয়ে খেলা শুরু করে, যা নৌকা ও হাতির মধ্যে থাকে। 
## নাম
কথ্য হিসাবে এটি কখনও কখনও "ঘোড়া" হিসাবে অভিহিত হয়, এটি বেশ কয়েকটি ভাষায় গুটিটির নাম অনুবাদও। কিছু কিছু ভাষায় এর দ্বারা বোঝায় "জাম্বার (যা লাফায়)" হিসাবে এটির উল্লেখ ঘোড়া  এর পথের গুটির উপর দিয়ে লাফানোর ক্ষমতা অনুযায়ী: পোলিশ *skoczek,* ডেনিশ/নরওয়েজীয়ান *springer,* জার্মান *springer,* লুক্সেমবার্গীয় *Sprénger,* স্লোভেনীয় *skakač।* সিসিলিয়ান ভাষায় এটিকে *sceccu* বলা *হয়*, এটি গাধার একটি অপভাষার শব্দ, আরবি *[[শেখ]]* থেকে প্রাপ্ত, যিনি ইসলামিক আমলে গ্রাম থেকে গ্রামে *চাঁদা* আদায় করতেন। 

## বসানো এবং চলন
দাবার গুটির মধ্যে ঘোড়ার চাল অস্বাভাবিক। এটি এমন স্কোয়ারে চলে যায় যা দুই বর্গক্ষেত্র অনুভূমিকভাবে এবং এক বর্গক্ষেত্র উল্লম্বভাবে, বা দুটি বর্গক্ষেত্র উল্লম্বভাবে এবং একটি বর্গক্ষেত্র অনুভূমিকভাবে। সম্পূর্ণ চালটি "এল" বর্ণের মতো দেখায়। অন্যান্য সমস্ত স্ট্যান্ডার্ড দাবা গুটি থেকে আলাদা, ঘোড়া তার গন্তব্য স্কয়ারে অন্য সমস্ত গুটি (উভয় বর্ণের) "লাফিয়ে" যেতে পারে।  এটি তার স্কোয়ারে প্রতিস্থাপন করে শত্রু গুটি দখল করে। 

## মান
একটি ঘোড়া প্রায় হাতির কাছাকাছি শক্তির এবং মানে সমান। হাতির দীর্ঘ পরিসীমা রয়েছে তবে এটি বোর্ডের অর্ধেক স্কোয়ারের মধ্যেই সীমাবদ্ধ। যেহেতু ঘোড়ার গুটি অন্যান্য গুটি দ্বারা বাধাগ্রস্ত হয় না কারণ এটি লাফ দিতে পারে, এটি সাধারণত আরো মূল্যবান যখন বোর্ডে ভীড় থাকে (যখন গুটিগুলির কাছাকাছি অবস্থান এবং খেলা শুরুর দিকে)। যখন একটা "সাপোর্ট পয়েন্ট" থাকে তখন একটা ঘোড়া সেরা হয় -একটি তুলনামূলকভাবে সুরক্ষিত বর্গে যেখানে এটি দূরবর্তী অবস্থান থেকে তার শক্তি প্রয়োগ করতে পারে।  চতুর্থ মর্যাদাক্রমে একটি ঘোড়া একটি হাতির ক্ষমতার সাথে তুলনীয় এবং পঞ্চম মর্যাদাক্রমে এটি প্রায়শই হাতির চেয়ে উচ্চতর হয় এবং ষষ্ঠ মর্যাদাক্রমে এটি একটি সিদ্ধান্তমূলক সুবিধা হতে পারে। এটি ধরে নেওয়া হচ্ছে ঘোড়া ক্রিয়াতে অংশ নিচ্ছে; ষষ্ঠ মর্যাদাক্রমে একটি ঘোড়া যা দরকারী কিছু করছে না তা ভালভাবে স্থাপন করা গুটি নয়।  একটি ঘোড়া সাধারণত বোর্ডের প্রান্তে সবচেয়ে খারাপ অবস্থানে থাকে।

## ইতিহাস
রাজা ও নৌকা সহ ঘোড়ার চাল যে কোনও দাবা গুটির প্রাচীনতম চাল, এটির চাল ভারতে ৬ষ্ঠ শতাব্দীতে চতুরঙ্গ আবিষ্কারের পর থেকে অপরিবর্তিত রয়েছে। 

দাবা পরিবারের প্রায় সব খেলায় একই রকম ঘোড়ার গুটি পাওয়া যায়। জিয়াংকি এবং জাঙ্গির *মা* -তে কিছুটা বেশি সীমাবদ্ধ; ধারণাগতভাবে, গুটিটি সংলগ্ন লম্বীয় বর্গক্ষেত্রের মধ্য দিয়ে যেতে হবে বলে মনে করা হয়, যা অবশ্যই "জাম্পিং" না করে। আরেকটি সংশ্লিষ্ট গুটি শোগির *কেইমা* , যা একটি ঘোড়ার মত চলে কিন্তু মাত্র দুটি বর্গ এগিয়ে এত বর্গ পার্শ্বাভিমুখে সরতে পারে, দুটি সম্ভাব্য বর্গে তার চাল সীমাবদ্ধ।

## ইউনিকোড
ইউনিকোড ঘোড়ার জন্য দুটি কোডপয়েন্ট নির্দিষ্ট করে:

♘ ইউ + 2658 হোয়াইট দাবা হাতি (এইচটিএমএল & # 9816;)

♞ U + 265E ব্ল্যাক দাবা হাতি (এইচটিএমএল & # 9822;)

## আরও দেখুন

*
* দাবার গুটি
* দাবার গুটির আপেক্ষিক মান
* ঘোড়ার ভ্রমণ

## নোট

## তথ্যসূত্র
** 
** 
** 
** 
** 

## বহিঃসংযোগ

* পিসক্লোপিডিয়া: ঘোড়া ফার্গাস ডুনিহো এবং হান্স বোডলেন্ডার, *দাবা রূপটি পৃষ্ঠা* 
* এডওয়ার্ড উইন্টার "ঘোড়া চ্যালেঞ্জ"

বিষয়শ্রেণী:দাবা খেলার গুটি
গুরুদাস দাসগুপ্ত

**গুরুদাস দাসগুপ্ত** (৩ নভেম্বর ১৯৩৬ - ৩১ অক্টোবর ২০১৯) ছিলেন একজন ভারতীয় রাজনীতিবিদ এবং ভারতীয় কমিউনিস্ট পার্টির একজন নেতা। ১৯৫০ এবং ১৯৬০ খ্রিস্টাব্দের দশকগুলোতে তিনি একজন ছাত্রনেতা হিসেবে বিভিন্ন পদে আসীন ছিলেন। পরবর্তীকালে ১৯৮৫ থেকে ২০০০ পর্যন্ত তিনি রাজ্য সভা এবং ২০০৪ থেকে ২০১৪ পর্যন্ত তিন বারের লোক সভার সাংসদ ছিলেন।

## জীবনপঞ্জি
গুরুদাস দাসগুপ্ত ১৯৩৬ খ্রিস্টাব্দের ৩ নভেম্বর ব্রিটিশ ভারতের বরিশালে (বর্তমান বাংলাদেশ) জন্মগ্রহণ করেন। তাঁর মায়ের নাম নীহার দেবী এবং পিতার নাম দুর্গা প্রসন্ন দাশগুপ্ত। ১৯৬৫ খ্রিস্টাব্দের ১৮ জুন তিনি জয়শ্রী দাসগুপ্তের সঙ্গে বিবাহবন্ধনে আবদ্ধ হন।

তিনি একজন ছাত্রনেতা হিসেবে রাজনীতিতে যোগ দিয়েছিলেন।  ১৯৫৭ খ্রিস্টাব্দে তিনি আশুতোষ কলেজের স্টুডেন্টস ইউনিয়নের সাধারণ সম্পাদক পদে আসীন ছিলেন এবং একই সঙ্গে তিনি ১৯৫৮ থেকে ১৯৬০ খ্রিস্টাব্দ পর্যন্ত বাংলার অবিভক্ত প্রাদেশিক স্টুডেন্টস ফেডারেশনের সভাপতি এবং সাধারণ সম্পাদক ছিলেন। ১৯৬৫ খ্রিস্টাব্দে তাঁকে ভারত রক্ষা আইনে আটক করা হয়। ১৯৫০ থেকে ১৯৬০ খ্রিস্টাব্দের সময়কালে তাঁকে বহুবার কারাবরণ করতে হয়েছিল।

গুরুদাস দাসগুপ্ত ১৯৬৭ থেকে ১৯৭৭ খ্রিস্টাব্দ পর্যন্ত অল ইন্ডিয়া ইয়ুথ ফেডারেশনের পশ্চিমবঙ্গ কমিটির সাধারণ সম্পাদক ছিলেন। এছাড়া ১৯৬৮, ১৯৭০ এবং ১৯৭৩ খ্রিস্টাব্দে তিনি পশ্চিমবঙ্গ যুব উৎসব প্রস্তুতি কমিটির সাধারণ সম্পাদক ছিলেন। ১৯৭০ খ্রিস্টাব্দে বুদাপেস্টে অনুষ্ঠিত বিশ্ব যুব সম্মেলনে তিনি ভারতীয় প্রতিনিধিদলের নেতৃত্ব করেছিলেন।

১৯৬৪ খ্রিস্টাব্দে ভারতীয় কমিউনিস্ট পার্টি বিভাজন হয়ে যখন সিপিআই এবং ভারতের কমিউনিস্ট পার্টি (মার্কসবাদী) দুই দলে রূপান্তরিত হয়, তখন তিনি ভারতীয় কমিউনিস্ট পার্টিতে (সিপিআই) থেকে গিয়েছিলেন।  তিনি অল ইন্ডিয়া ট্রেড ইউনিয়ন কংগ্রেস এবং  ভারতীয় ক্ষেতমজুর ইউনিয়ন এই দুই সারা ভারতীয় সংস্থার সহ-সভাপতির দায়িত্ব সামলেছেন।

গুরুদাস দাসগুপ্ত দীর্ঘ পঁচিশ বছর ধরে তিনি ভারতের সাংসদ হিসেবে কাজ করেছেন। তিনি ১৯৮৫, ১৯৮৮ এবং ১৯৯৪ খ্রিস্টাব্দে রাজ্য সভার সদস্য নির্বাচিত হয়েছিলেন। গুরুদাসবাবু ২০০১ খ্রিস্টাব্দে অল ইন্ডিয়া ট্রেড ইউনিয়ন কংগ্রেসের (এআইটিইউসি)  সাধারণ সম্পাদক হিসেবে নির্বাচিত হয়েছিলেন। তিনি ২০০৪ খ্রিস্টাব্দে ভারতীয় কমিউনিস্ট পার্টির জাতীয় পরিষদের সদস্য নির্বাচিত হয়েছিলেন। ২০০৪ খ্রিস্টাব্দেই তিনি পশ্চিমবঙ্গের পাঁশকুড়া কেন্দ্র থেকে চতুর্দশ লোকসভায় নির্বাচিত হয়েছিলেন। ২০০৯ খ্রিস্টাব্দে পশ্চিমবঙ্গের পশ্চিম মেদিনীপুর জেলার ঘাটাল থেকে পঞ্চদশ লোকসভায় নির্বাচিত হন।  তিনি হর্ষদ মেহতা কেলেঙ্কারির ২জি স্পেকট্রাম কেসের ওপর গঠিত যুক্ত সংসদীয় কমিটির একজন সদস্য ছিলন।

গুরুদাস দাসগুপ্ত ২০১৯ খ্রিস্টাব্দের ৩১ অক্টোবর জটিল ফুসফুসের ক্যান্সারে আক্রান্ত হয়ে মৃত্যুমুখে পতিত হন।

## তথ্যসূত্র

|-

|-

বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:পশ্চিম মেদিনীপুর জেলার ব্যক্তি
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আশুতোষ কলেজের প্রাক্তন শিক্ষার্থী
বিষয়শ্রেণী:পঞ্চদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:বরিশালের রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:২০১৯-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
বিষয়শ্রেণী:পশ্চিমবঙ্গের রাজ্যসভা সদস্য
মেরি বেটি সানি লিওন বাননা চাহতি হ্যায়

***মেরি বেটি সানি লিওন বাননা চাহতি হ্যায়*** () ২০১৭ সালের ভারতীয় হিন্দি ভাষার একটি স্বল্পদৈর্ঘ্য চলচ্চিত্র যেটি প্রযোজনা ও পরিচালনা করেছেন রাম গোপাল বর্মা। চলচ্চিত্রটিতে নয়না গাঙ্গুলী, মাকরান্ড দেশপাণ্ডে ও দিব্যা জাগডালে অভিনয় করেছেন।

চলচ্চিত্রটি রাম গোপাল বর্মার প্রথম স্বল্পদৈর্ঘ্য চলচ্চিত্র। এটি নয়না গাঙ্গুলীরও প্রথম স্বল্পদৈর্ঘ্য চলচ্চিত্র। এটি ২০১৭ সালে ৫ জুন ইউটিউবে মুক্তি পেয়েছিল।

## কাহিনি
চলচ্চিত্রটির গল্প একটি পরিবারের মেয়ে (নয়না গাঙ্গুলী) এবং তার বাবা (মাকরান্ড দেশপাণ্ডে) ও তার মায়ের (দিব্যা জাগডালে) কথোপকথনকে ঘিরে আবর্তিত হয়েছে যে তার বাবা মাকে তার সানি লিওনের মত পর্নো তারকা হবার ইচ্ছার কথা জানিয়েছিল। এরপর, তাদের মাঝে যৌনতা, পর্নো ব্যবসা, নারীদেহ ও সমাজ নিয়ে তর্ক হয়। তর্কের শেষে মেয়েটি তার ইচ্ছার পরিবর্তন ঘটায় না। সে তার মাকে বলে যে, তিনি যদি তার কথা ভালোভাবে শুনতেন ও কিছুটা বুঝতেন, তবে তার মেয়ে সানি লিওনের পর্নো তারকা হবার ইচ্ছার কথা শুনে খুশি হতেন। সে আরো বলে যে, তিনি যদি তার কথা পুরোপুরিভাবে বুঝতেন, তবে তিনি সানি লিওনের মত পর্নো তারকা কেন হন নি, এটা নিয়ে আফসোস করতেন।

## অভিনয়ে
* নয়না গাঙ্গুলী – মেয়ে
* মাকরান্ড দেশপাণ্ডে – বাবা
* দিব্যা জাগডালে – মা

## মুক্তি
*মেরি বেটি সানি লিওন বাননা চাহতি হ্যায়* ২০১৭ সালের ৫ জুন ইউটিউবে মুক্তি পেয়েছিল।

## অভ্যর্থনা
*মেরি বেটি সানি লিওন বাননা চাহতি হ্যায়* ১৫ ঘণ্টায় পনের লক্ষ বারের বার অধিক সংখ্যক বার ইউটিউবে দেখা হয়েছিল। *[[ডেইলি নিউজ অ্যান্ড অ্যানালিসিস]]* চলচ্চিত্রটির সমালোচনা করেছিল কেননা, মধ্যবিত্ত কোনো পরিবারের বাবা মায়ের সামনে "পর্নো তারকা" শব্দটি উচ্চারণ করা স্বাভাবিক বিষয় নয়; সেখানে পর্নো তারকা হবার ইচ্ছার কথা জানানো তো দূরের কথা। পত্রিকাটি নয়না গাঙ্গুলীর অভিনয়েরও সমালোচনা করেছিল। সমালোচনা করা সত্ত্বেও পত্রিকাটি নারীর যৌনতা বিষয়ে সমাজের দৃষ্টিভঙ্গি ও দ্বিচারিতা এবং "লোকে কী বলবে" এর অধীনে নারীদের দমিয়ে রাখার বিষয় চলচ্চিত্রটির সংলাপে তুলে ধরার জন্য চলচ্চিত্রটির প্রশংসা করেছিল। *[[ফার্স্টপোস্ট]]* এর পর্যালোচনায় পত্রিকাটি চলচ্চিত্রটিকে "নির্লজ্জ সুবিধাবাদ" তুলে ধরা জন্য সমালোচনা করেছিল। পত্রিকাটি চলচ্চিত্রটির কথোপকথনেরও সমালোচনা করেছিল।

## তথ্যসূত্র

## বহিঃসংযোগ

* 

বিষয়শ্রেণী:ভারতীয় স্বল্পদৈর্ঘ্য চলচ্চিত্র
বিষয়শ্রেণী:২০১৭-এর স্বল্পদৈর্ঘ্য চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:রাম গোপাল বর্মা পরিচালিত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
টুয়েনসাং জেলা

**টুয়েনসাং জেলা** ভারতের নাগাল্যান্ড রাজ্যের সর্ববৃহৎ জেলা৷ এই জেলার সদর শহর টুয়েনসাং৷ জেলাটি নাগাল্যান্ডের একেবারে পূর্বে ভারত-মিয়ানমার সীমান্তে অবস্থিত৷

## ইতিহাস
নাগাল্যান্ড রাজ্য গঠনের সময় মোককচাং জেলা ও কোহিমা জেলার সাথে টুয়েনসাং জেলাও গঠন করা হয়েছিল৷ পরবর্ত্তীকালে এই টুয়েনসাং জেলার থেকেই মন, লংলেং, নকলাক এবং সম্প্রতি কিফিরে জেলা পৃথক জেলা হিসাবে প্রতিষ্ঠিত হয়েছে।

এই জেলার দুর্গম অবস্থানের প্রতি লক্ষ্য রেখে ভারতের সংবিধানে নাগাল্যান্ডের অন্য জেলার মতই জেলাটির প্রশাসনের জন্য এক বিশেষ অনুচ্ছেদ যোগ দেয়া হয়৷ এই অনুচ্ছেদ অনুসারে নাগা জনজাতীয় সংস্কৃতি ও ধর্মীয় রীতি সম্পর্কিত সংসদে গ্রহণ করা যেকোনো আইন নাগাল্যান্ড বিধানসভার সর্বসম্মতিক্রমে টুয়েনসাং জেলায় প্রযোজ্য হয়। নাগাল্যান্ডের রাজ্য সরকারে টুয়েনসাং জেলার জন্য একটি পৃথক মন্ত্রালয়ও গঠন করে দেয়া হয়েছে৷ রাজ্যপাল কর্তৃক এই অঞ্চল প্রশাসনের তত্ত্বাবধানের জন্য কাউন্সিল গঠন করা হয়েছিল।

## ভৌগোলিক অবস্থান
জেলাটির পূর্ব সীমান্ত মিয়ানমারের সাথে আন্তর্জাতিক সীমা৷ উত্তর-পূর্বে মন জেলা, উত্তরে লংলেং জেলা, পশ্চিমে মোককচাং জেলা ও জুন্হেবোটো জেলা ও দক্ষিণে কিফিরে জেলা৷ এই জেলার প্রধান নদীসমূহ হল দিখু ও টিজু৷

## অর্থনীতি
এই জেলাতে ২০০১ সালে লিখিমরো হাইড্রো প্রজেক্ট আরম্ভ করা হয়৷

২০০৬ সালে পঞ্চায়তী রাজ মন্ত্রালয় টুয়েনসাং জেলাকে ভারতের মোট ৬৪০ টি জেলার ভিতর অন্যতম অবহেলিত ২৫০ টি জেলার একটি বলে অভিহিত করে৷ ভারত সরকার-এর পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) থেকে পুঁজি লাভ করা নাগাল্যান্ডের তিনটি জেলার ভিতর টুয়েনসাং অন্যতম৷

## জনসংখ্যা
২০১১ সালের লোকগণনা অনুসারে টুয়েনসাং জেলার মোট জনসংখ্যা ১৯৬,৮০১ জন৷ জনসংখ্যার দিক থেকে ভারতের মোট ৬৪০ টি জেলার ভিতর এই জেলার স্থান ৫৯০৷ টুয়েনসাং জেলার প্রতি ১০০০ জন পুরুষের বিপরীতে মহিলার সংখ্যা ৯৩০ জন৷ এই জেলার সাক্ষরতার হার ৭৩.৭%৷

জেলাটির মূল অধিবাসীদের ভিতর চাং, চাংটাম, ইমচুংগার ইত্যাদি জনজাতির লোকই প্রধান৷ তাছাড়া কিছুসংখ্যক আও ও চেমা জনজাতির লোকও এই জেলায় বাস করে৷ এই জেলার সংখ্যাগরিষ্ঠ লোক খ্রীষ্টান ধর্মাবলম্বী৷

## ভাষা
* আংগামী-পশ্চুরী ভাষা
*চেমা ভাষা 
* আও ভাষা
*চাংটাম ভাষা
*ইমচুংগার ভাষা
*কোনিয়াক ভাষা
*চাং ভাষা
*তিখির ভাষা

## জৈববৈচিত্র্য
১৯৮৪ সালে টুয়েনসাং জেলার ৬.৪ বর্গ কিলোমিটারের একটি অঞ্চল ফাকিম বন্যপ্রাণী অভয়ারণ্য হিসাবে ঘোষণা করা হয়৷ অবশ্য পরবর্ত্তীকালে এই জেলাকে বিভক্ত করে কিফিরে জেলা প্রতিষ্ঠা করায় এই বন্যপ্রাণী অভয়ারণ্য কিফিরে জেলার অন্তর্ভুক্ত হয়৷

## তথ্যসূত্র

## বহিঃসংযোগ
* 

বিষয়শ্রেণী:নাগাল্যান্ডের জেলা
বিষয়শ্রেণী:টুয়েনসাং জেলা
আহম্মদ আলী

**আহম্মদ আলী** (১৪ এপ্রিল ১৯৩৫–১৩ ফেব্রুয়ারি ১৯৯৯) বাংলাদেশের মেহেরপুর জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি তিনবার সাংসদ হিসেবে নির্বাচিত ছিলেন। তার পুত্র মাসুদ অরুণ মেহেরপুর-১ আসনের সাবেক সাংসদ। ভাষা আন্দোলনে ভূমিকা রাখার জন্য তাকে ১৯৮০ সালে একুশে পদক প্রদান করা হয়।

## জীবনী
আহম্মদ আলী ছাত্র জীবন থেকে রাজনীতি শুরু করেন। ঢাকা বিশ্ববিদ্যালয়ের ছাত্রবস্থায় ১৯৫২ সালে ভাষা আন্দোলনে সক্রিয় ভূমিকা রাখেন। ১৯৫৭ সালে ঢাকা বিশ্ববিদ্যালয়ের বাংলাদেশ ছাত্র ইউনিয়নের যুগ্ম আহবায়ক নির্বাচিত হন। তিনি ন্যাশনাল আওয়ামী পার্টির বৃহত্তর কুষ্টিয়া জেলার সাধারণ সম্পাদক এবং কেন্দ্রীয় কমিটির সদস্য হিসাবে দায়িত্ব পালন করেন।

ভাষা আন্দোলনে ভূমিকা রাখার জন্য তাকে ১৯৮০ সালে একুশে পদক প্রদান করা হয়। ১৯৭১ সালে তিনি মুক্তিযুদ্ধের সংগঠক হিসেবে গুরুত্বপূর্ণ ভূমিকা রাখেন।

তিনি মেহেরপুর জেলা বিএনপি’র প্রতিষ্ঠাতা সভাপতি ছিলেন। ১৯৭৯ সালে কুষ্টিয়া-১ আসন থেকে তিনি সাংসদ হিসেবে নির্বাচিত হয়েছিলেন। পরবর্তীতে, তিনি ষষ্ঠ জাতীয় সংসদ নির্বাচনে মেহেরপুর-১ আসন থেকে সাংসদ হিসেবে নির্বাচিত হয়েছিলেন। তিনি সপ্তম জাতীয় সংসদ নির্বাচনেও মেহেরপুর-১ আসনের সাংসদ হিসেবে নির্বাচিত হয়েছিলেন।

আহম্মদ আলী ১৩ ফেব্রুয়ারি ১৯৯৯ সালে মৃত্যুবরণ করেন।

## তথ্যসূত্র

বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:মেহেরপুর জেলার রাজনীতিবিদ
বিষয়শ্রেণী:১৯৯৯-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:১৯৩৫-এ জন্ম
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:দৌলতপুর উপজেলা, কুষ্টিয়ার ব্যক্তি
বিষয়শ্রেণী:ন্যাশনাল আওয়ামী পার্টির রাজনীতিবিদ
শাকিলা লুকমান

**শাকিলা লুকমান** (  ) একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।

## রাজনৈতিক পেশা
তিনি ২০১৩ পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:পাকিস্তানি রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাঞ্জাব, পাকিস্তানের রাজনীতিবিদ
নাসির বুন্দা

থাম্ব|নাসির আহমেদ বুন্দা
**নাসির আহমেদ বুন্দা** (১৫ মে ১৯৩৩ - মার্চ ১৯৯৩) পাকিস্তানের একজন ফিল্ড হকি খেলোয়াড় ছিলেন। তাঁর জন্ম রাওয়ালপিন্ডিতে। তিনি ১৯৫৬ গ্রীষ্মকালীন অলিম্পিকের রৌপ্যপদক এবং ১৯৬০ গ্রীষ্মকালীন অলিম্পিকের স্বর্ণপদক পান। তিনি ১৯৬২ সালে পাকিস্তান সরকার থেকে প্রাইড অফ পারফরম্যান্স  পুরষ্কারও পেয়েছিলেন। 

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:১৯৩২-এ জন্ম
বিষয়শ্রেণী:১৯৬০ গ্রীষ্মকালীন অলিম্পিকের পদক বিজয়ী
বিষয়শ্রেণী:১৯৫৬ গ্রীষ্মকালীন অলিম্পিকের পদক বিজয়ী
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি
বিষয়শ্রেণী:১৯৬২ এশিয়ান গেমসের পদক বিজয়ী
বিষয়শ্রেণী:১৯৫৮ এশিয়ান গেমসের পদক বিজয়ী
দেবিদ্বার রেয়াজ উদ্দিন পাইলট মডেল উচ্চ বিদ্যালয়

**দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয়** কুমিল্লা জেলার দেবিদ্বার উপজেলার সদরে অবস্থিত। এই শতবর্ষী বিদ্যালয়টি উপজেলার প্রাচীনতম শিক্ষাপ্রতিষ্ঠানগুলোর মধ্যে একটি। এটি দেবিদ্বার পৌরসভার প্রাণকেন্দ্রে, দেবিদ্বার থানা ও পোস্ট অফিস সংলগ্ন এলাকায় অবস্থিত।

বিদ্যালয়টি প্রভাতি ও দিবা-এই দুই শিফটে পাঠদান করে আসছে। এটি একটি উচ্চ বিদ্যালয়; ৬ষ্ঠ থেকে দশম শ্রেণি পর্যন্ত পাঠ্যক্রম চালানো হয়। বর্তমানে বিদ্যালয়টিতে প্রায় ২০০০ শিক্ষার্থী অধ্যয়নরত আছে।

## ইতিহাস
নওয়াব কাজী গোলাম মহিউদ্দিন ফারুকী ১৯১৮ খ্রিষ্টাব্দে তাঁর পিতা কাজী রেয়াজ উদ্দিন আহমদ ফারুকীর নামে অত্র বিদ্যালয়টি প্রতিষ্ঠা করেন। বিদ্যালয়ের মূল ক্যাম্পাসের পরিমাণ ৬ একর। এছাড়াও এ.বি.এম গোলাম মোস্তফা স্টেডিয়ামটিও বিদ্যালয়ের মালিকাধীন।

প্রতিষ্ঠাকালীন সময় থেকে বিদ্যালয়টি একটি বালক বিদ্যালয় হিসেবে যাত্রা শুরু করলেও; প্রতিষ্ঠার ৯১ বছর পর ২০১১ সালে বিদ্যালয়টি এমপিও ভুক্ত হয়ে মডেল বিদ্যালয়ে উন্নীত হলে ছাত্রী ভর্তি করানো শুরু হয়। বর্তমানে বিদ্যালয়টিতে ছাত্র/ছাত্রী উভয়েরই অধ্যয়নের সুযোগ রয়েছে।

২০১৬ সালে সরকারের 'প্রত্যেক উপজেলায় ন্যুনতম একটি সরকারি উচ্চ বিদ্যালয় করা' প্রকল্পের আওতাধীন হয়ে এই বিদ্যালয়টির সরকারিকরণ সম্পন্ন হয়।

## শতবর্ষ উদযাপন
বিদ্যালয়টি ১৯১৮ সালে প্রতিষ্ঠিত হয়। ফলে ২০১৮ সালে বিদ্যালয়টির শতবর্ষ পূর্ণ হয়। ৩ মার্চ, ২০১৮ সালে বিদ্যালয় প্রাঙ্গণে বিশাল এক অনুষ্ঠানের মাধ্যমে বিদ্যালয়ের শতবর্ষ উদযাপন করা যায়। এতে প্রধান অতিথি হিসেবে উপস্থিত ছিলেন তৎকালীন পরিকল্পনা মন্ত্রী আ হ ম মুস্তফা কামাল। এছাড়াও সাবেক উপমন্ত্রী ফখরুল ইসলাম মুন্সী এবং সাংসদ সদস্য রাজী মোহাম্মদ ফখরুল উপস্থিত ছিলেন।

পাশাপাশি অত্র বিদ্যালয়ের বর্তমান ছাত্র/ছাত্রীসহ সকল ব্যাচের প্রাক্তনরাও উপস্থিত ছিলেন। এদিন স্কুল প্রাঙ্গণ এক মিলনমেলায় পরিণত হয়।

**অনুুুষ্ঠানের স্থিরচিত্র:**
থাম্ব|শতবর্ষ উৎযাপনে ব্যাচ ২০১৭

## উল্লেখযোগ্য শিক্ষার্থীবৃন্দ
* মোজাফফর আহমদ (ন্যাপ); প্রতিষ্ঠাতা সভাপতি ন্যাপ
* ক্যাপ্টেন সুজাত আলী; বীর মুক্তিযোদ্ধা, সাবেক সংসদ সদস্য (১৯৭০, ১৯৭৩)
* হাসনাত আব্দুল্লাহ;২০২৪ এ কোটা সংস্কার আন্দোলনের সমন্বয়ক ও আহ্বায়ক 

## চিত্রশালা

চিত্র:দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয় .jpg
চিত্র:রেয়াজ উদ্দিন স্কুল শহীদ মিনার .jpg


## তথ্যসূত্র

বিষয়শ্রেণী:কুমিল্লা জেলার বিদ্যালয়
বিষয়শ্রেণী:১৯১৮-এ প্রতিষ্ঠিত শিক্ষাপ্রতিষ্ঠান
চৈতন্যপুরী মেট্রো স্টেশন

**চৈতন্যপুরী মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি ওমনি সুপার স্পেশালিটি হাসপাতাল, ফলের বাজার, জিবিআর হাসপাতাল, বিজয় টেক্সটাইল, এপিএসআরটিসি বাস স্টপ, অ্যানি বেসেন্ট কলেজ, সরুর নগর খিলান এবং পিভিটি মার্কেটের  নিকটে অবস্থিত।

## ইতিহাস
এই স্টেশনটি ২৪ সেপ্টেম্বর ২০১৮ সালে খোলা হয়।

## স্টেশন
### গঠন
চৈতন্যপুরী স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস
;**রাস্তা স্তর**: এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।

;**মধ্যবর্তী স্তর**: টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।

;**প্ল্যাটফর্ম স্তর**: এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

## ট্রেন পরিষেবা
প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

## তথ্যসূত্র

বিষয়শ্রেণী:হায়দ্রাবাদ মেট্রোর স্টেশন
বিষয়শ্রেণী:২০১৮-এ তেলেঙ্গানায় প্রতিষ্ঠিত
কাদাকনাথ

থাম্ব|একজোড়া কড়কনাথ মুরগি
**কড়কনাথ** বা কালি মাসি (কালো রঙের মুরগি) এক ধরনের ভারতীয় ব্রিডের মুরগি। মধ্যপ্রদেশের ঝাবুয়া গ্রামে এ জাতের মুরগির আদি নিবাস এবং বলা হয় ঝাবুওয়া গ্রামের নামানুসারে এর নামকরণ করা হয়েছে।

## পুষ্টি গুণ
কড়কনাথ মুরগির মাংসে উচ্চ মাত্রায় প্রোটিন, সামান্য পরিমাণে ফ্যাট ও ক্লোরেস্টেরল থাকে, যার ফলে মানুষের কাছে কাদাকনাথ মুরগির মাংসের চাহিদা অনেক বেশি।

রক্তচাপ নিয়ন্ত্রণ থেকে রক্তে শর্করা নিয়ন্ত্রণ, পেশীর জোর বাড়ানো, এমনকি ক্যানসার প্রতিরোধেও বিশেষ ভূমিকা পালন করে । এই মুরগিতে অ্যান্টিঅক্সিড্যান্ট এবং প্রচুর আয়রন আছে বলে মত দিচ্ছেন পুষ্টিবিদরা। সাধারণ মুরগির চেয়ে এই কালো মুরগির মাংসে কোলেস্টেরলের মাত্রা অনেক কম।এই মুরগির মাংসে শতকরা১.‌৯৪ শতাংশ ফ্যাট রয়েছে, যা অন্য প্রজাতির মুরগির মাংসের তুলনায় অনেকটাই কম। কিন্তু প্রোটিনের মাত্রা প্রায় কয়েক গুণ বেশি।

## গুরুত্ব
কড়কনাথকে পবিত্র বলে মনে করা হয়। দীপাবলির পরে এটি দেবীর উদ্দেশ্যে বলিদান করা হয়। [১] এর জাতের মধ্যে তিনটি প্রকার রয়েছে; জেট কালো, সোনালী এবং পেনসিল্ড।[২] অন্যান্য বেশিরভাগ মুরগির জাতের ১৩-২৫% এর তুলনায় জাতের মাংসে ০.––-১.০৩% পরিমাণ ফ্যাট রয়েছে। এই জাতের মাংসের একটি ভৌগোলিক পরিচিতি (জিআই ট্যাগ) রয়েছে যা ভারত সরকার কর্তৃক ৩০ জুলাই ২০১৮ তারিখে অনুমোদিত হয়েছিল।

## বাণিজ্য
প্রতি কেজি মাংসের দাম হাজার টাকা। ডিম ৫০ টাকা জোড়া। 

## তথ্যসূত্র

বিষয়শ্রেণী:মুরগি
বিষয়শ্রেণী:মুরগির জাত
বেগম ইশরাত আশরাফ

**বেগম ইশরাত আশরাফ** একজন পাকিস্তানি রাজনীতিবিদ যিনি ১৯৮৫ থেকে ২০১৩ সাল পযন্ত পাকিস্তানের জাতীয় পরিষদ সদস্য ছিলেন।

## পারিবারিক জীবন
আশরাফ চৌধুরী জাফফার ইকবাল গুজ্জরের সাথে বিবাহবন্ধনে আবদ্ধ হয়েছেন এবং তার একটি কন্যা জায়েব জাফফার এবং একটি ছেলে চৌধুরী মুহাম্মদ ওমর জাফর রয়েছে। তিনি জাকা আশরাফের বোন।

## রাজনৈতিক জীবন
১৯৮৫ সালে পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে তিনি পাকিস্তানের জাতীয় পরিষদে নির্বাচিত হয়েছিলেন।

২০০২ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পাকিস্তান মুসলিম লিগ (এন) (পিএমএল-এন) এর প্রার্থী হিসাবে তিনি পাকিস্তানের জাতীয় পরিষদে পুনর্নির্বাচিত হন। ২০০২ সালের ফেব্রুয়ারিতে তিনি পিএমএল-এন মহিলা শাখার সভাপতি নির্বাচিত হন। ২০০৬ সালের জুনে তিনি জাতীয় জননিরাপত্তা কমিশনের সদস্য হন।

২০১১ সালে, পাকিস্তানের বাইরে বিদেশী অ্যাকাউন্ট এবং সম্পদ রয়েছে এমন সংসদ সদস্যদের মধ্যে তার নাম অন্তর্ভুক্ত হয়েছিল।

২০০৮ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে তিনি পিএমএল-এনের প্রার্থী হয়ে জাতীয় সংসদে পুনরায় নির্বাচিত হয়েছিলেন।

তিনি ২০১৩ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদ সদস্য ১৯৮৫-১৯৮৮
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাবি নারী
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
বিষয়শ্রেণী:পাঞ্জাব প্রাদেশিক পরিষদের সদস্য ২০১৮-২০২৩
বিষয়শ্রেণী:রহিম ইয়ার খান জেলার ব্যক্তি
পর্ন স্টার (দ্ব্যর্থতা নিরসন)

**পর্ন স্টার** বা **পর্নস্টার** বা **পর্ন তারকা** দিয়ে উল্লেখ করতে পারে:

* পর্নোগ্রাফিক চলচ্চিত্র অভিনয়শিল্পী, পর্নোগ্রাফিতে অভিনয় করেন এমন পুরুষ বা মহিলা অভিনেতা 
* "পর্নস্টার" (অ্যামি মেরিডিথের গান) 
* "পর্ন স্টার", ফাস্টার পুশিক্যাটের অ্যালবাম *দ্য পাওয়ার অ্যান্ড গ্লোরি হোল* -এর একটি গান 
* "পর্ন স্টার", ম্যাটি নয়েসের অ্যালবাম ইপি *লাভ সংস ফ্রম এ ললিতা -*এর একটি গান
* '' (অ্যালবাম)'', প্রিটি বয় ফ্লয়েডের একটি অ্যালবাম
* *[[*পর্ন স্টার: দ্য লিজেন্ড অব রন জেরেমি*]], ২০০১ সালের একটি ডকুমেন্টারি, স্কট জে গিল রচিত এবং পরিচালিত, পর্ন কিংবদন্তি [[রন জেরেমি|রন জেরেমির]] জীবন সম্পর্কে বিশদ বর্ণনা করেছেন *
* '' (চলচ্চিত্র)'', একটি জাপানি চলচ্চিত্র

## আরো দেখুন

* ''পর্ন স্টার ড্যান্সিং'', কানাডার রক ব্যান্ড মাই ডারকেস্ট ডেইস -এর প্রথম একক অ্যালবাম 
* ''পর্ন স্টার ডায়রিস'', সেক্স স্টেশন প্রযোজিত ২০০৬ সালে তৈরি একটি ডকুমেন্টারি, যেখানে পর্ন ক্যারিয়ার এবং শিল্প সম্পর্কে সাক্ষাৎকার রয়েছে 
* *[[পর্নোস্টার অ্যাকাদেমি]]*, কানাডার ক্যুবেকের একটি ফরাসি ভাষার বাস্তবত টেলিভিশন সিরিজ

বিষয়শ্রেণী:দ্ব্যর্থতা নিরসন পাতা
গোপালগঞ্জ আন্তর্জাতিক ক্রিকেট স্টেডিয়াম

**গোপালগঞ্জ আন্তর্জাতিক ক্রিকেট স্টেডিয়াম** (পূর্বনাম: **শেখ কামাল আন্তর্জাতিক ক্রিকেট স্টেডিয়াম**) গোপালগঞ্জ জেলায় অবস্থিত বাংলাদেশের একটি ক্রিকেট স্টেডিয়াম। স্টেডিয়ামটি ১৩ একর জায়গায় গড়ে তোলা হয়েছে। গোপালগঞ্জ জেলার বিভিন্ন ধরনের ক্রীড়া অনুষ্ঠান এখানে অনুষ্ঠিত হয়। এই স্টেডিয়ামটি ২০১৪ আইসিসি বিশ্ব টি-টোয়েন্টির জন্য পুনর্নবীকরণ করা হয়েছিল। স্টেডিয়ামটিতে একটি ভূগর্ভস্থ পানি নিষ্কাশন ব্যবস্থা, পুরো ছাদযুক্ত গ্যালারী, বড় পর্দা, তিনদিকে পার্শ্ব পর্দা, ফ্লাডলাইট এবং প্রেস বক্স রয়েছে। স্টেডিয়াম কমপ্লেক্সে  সুইমিংপুল, বড় ব্যায়ামগার, পৃথক বিদ্যুৎ কেন্দ্র, গাড়ি পার্কিংয়ের সুবিধা এবং মহিলাদের জন্য ক্রীড়া কমপ্লেক্স ইত্যাদি অন্তর্ভুক্ত রয়েছে।

## ইতিহাস
১৯৯৬ সালে বাংলাদেশ আওয়ামী লীগ সরকার ক্ষমতায় আসলে গোপালগঞ্জে স্টেডিয়াম নির্মাণের উদ্যোগ নেয়। পরবর্তীতে সরকার বদল হলে নির্মাণকাজ বন্ধ হয়ে যায়। ২০০৯ সালে আওয়ামী লীগ সরকার হিসেবে ক্ষমতায় আসলে এই স্টেডিয়ামের নির্মাণকাজ আবার শুরু হয়। ৪৯ কোটি ৯৪ লাখ টাকা ব্যয়ে স্টেডিয়ামটি নির্মাণ করা হয়। ২০১৩ সালের ১২ নভেম্বর প্রধানমন্ত্রী শেখ হাসিনা এই স্টেডিয়াম উদ্বোধন করেন।

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:১৯৯৯-এ বাংলাদেশে প্রতিষ্ঠিত
টরি ব্ল্যাক

**টরি ব্ল্যাক** একজন মার্কিন পর্নোগ্রাফিক অভিনেত্রী। ২০১১ সাল থেকে, তিনি প্রথম ব্যক্তি যিনি পর পর দুই বছর (২০১০ ও ২০১২) অ্যাডাল্ট ভিডিও নিউজ পুরস্কারে বছরের সেরা মহিলা পারফরমার হন।

## প্রাথমিক জীবন
ব্ল্যাকের জন্ম সিয়াটল, ওয়াশিংটনে ।  তিনি ওয়েস্টার্ন ওয়াশিংটন বিশ্ববিদ্যালয় থেকে সাংবাদিকতায় স্নাতক কোর্স করেছেন। 

## পেশাজীবন
ব্ল্যাক ১৮ বছর বয়সে ফ্লোরিডার ফোর্ট লৌডারডালে ক্যারিয়ার শুরু করেছিলেন যেখানে তিনি কলেজে পড়ার সময় গ্রীষ্মের ছুটিতে ছিলেন। চাকরি পাওয়ার বিষয়ে তার বাবা-মা জোর করায়, ব্ল্যাক একটি প্রাপ্তবয়স্ক প্রতিভা সংস্থার একটি বিজ্ঞাপন দেখে তার ছবি পাঠিয়েছিলেন। সংস্থাটি তাকে গ্রহণ করে এবং তাদের প্রস্তাব বিবেচনা করার পর, ব্ল্যাক তাদের প্রস্তাবে রাজি হয় এবং এক সপ্তাহ পরে এজেন্সিতে আসে। ব্ল্যাকের প্রথম দৃশ্যটি ছিল দ্য স্কোর গ্রুপের জন্য একক শেভিং ভিডিও, যা ২০০৭ সালে চিত্রায়িত হয়েছিল।  তিনি ২০০৮ সালের ডিসেম্বর মাসের *[[পেন্টহাউস (পত্রিকা)|পেন্টহাউস]] [[পেন্টহাউস পেটদের তালিকা|পেট অব দ্য মান্থ]]*  ছিলেন। 

ব্ল্যাক ইতিহাসের প্রথম ব্যক্তি যিনি ২০১০ এবং ২০১১ সালে পর পর দুই বছর দুটি এভিএন মহিলা পারফরমার অফ দ্য ইয়ার অ্যাওয়ার্ড জিতেছেন। ২০১০ এবং ২০১১ সালে তিনি এক্সআরসিও অ্যাওয়ার্ডের ফিমেল পারফরমার অব দ্য ইয়ার পুরস্কারও জিতেছিলেন। ২০১০ সালে, *ম্যাক্সিম* ম্যাগাজিন তাঁকে পর্ন ছবির শীর্ষ ১২ মহিলার একজন হিসেবে ঘোষণা করে।  ২০১১ সালে, সিএনবিসি তাঁকে শীর্ষ ১২ জনপ্রিয় পর্ন তারকাদের একজন হিসাবে ঘোষণা করে এবং সিএনবিসি  ভিভিড এন্টারটেইনমেন্ট -এর *ব্যাটম্যান* *এক্সএক্সএক্স* : *এ পর্ন প্যারোডি* -তে তার *ক্যাটউম্যান* ভূমিকার কথা উল্লেখ করে, পাশাপাশি ২০১০ সালে এভিএন এবং এক্সবিজ জয় এবং ২০১১ সালে তার এভিএন জয় এবং এক্সবিজ ফিমেল পারফরমার অব দ্য ইয়ারে তার মনোনয়ন এসব উল্লেখ করে। থাম্ব|302x302পিক্সেল| ২০১০ সালের ফেম অ্যাওয়ার্ডে কালোব্ল্যাক শো - টাইম টিভি নেট ওয়ার্কে *রে দোনভান*  সিরিজের তৃতীয় পর্ব: *জেম এন্ড লোন*-এ অতিথি চরিত্রে অভিনয় করেছিলেন, যেখানে তিনি পর্ন তারকা লেক্সি স্টিলের ভূমিকায় অভিনয় করেছিলেন। তিনি *এল. এ. স্ল্যাশার*  চলচ্চিত্রেও উপস্থিত ছিলেন। 

২০১০ সালে, ব্ল্যাক *লোডেড*  ম্যাগাজিন কর্তৃক এই শিল্পের সবচেয়ে আকর্ষণীয় চেহারার অধিকারী মহিলা পারফরমারের আখ্যা পেয়েছিলেন। 

ব্ল্যাক এলিগান্ট অ্যাঞ্জেলস ওয়েবসাইটের জন্য একটি ভিডিও তৈরী করে পরিচালক হিসাবে আত্মপ্রকাশ করেছিলেন, ভিডিওটি ছিল ২০১৪ সালে জুন মাসের ওয়েবসাইটটির গার্ল অব দ্য মান্থ: অ্যালিনা লি'র। 

## ব্যক্তিগত জীবন
১ ডিসেম্বর, ২০১১ -এ, ব্ল্যাক ঘোষণা করেছিলেন যে, তিনি ১৪ই অক্টোবর তার বাগদত্তা লিন্ডেল অ্যান্ডারসনের একটি পুত্র সন্তানের জন্ম দিয়েছেন। 

২০১২ সালের জানুয়ারিতে, ব্ল্যাক এবং তার বাগদত্তাকে লাস ভেগাসের একটি হোটেলে গ্রেপ্তার করা হয়েছিল।  পরে ব্ল্যাক *[[এভিএন (পত্রিকা)|এভিএনকে]]* দেয়া এক বিবৃতিতে জানান যে ঝগড়াঝাঁটি পার্টিতে নেশা করার ফলশ্রুতিতে এটি হয়েছিল। 

ফেব্রুয়ারি, ২০১৩ -এ ব্ল্যাক তার ব্যক্তিগত ব্লগে ঘোষণা করেছিলেন যে তিনি  দ্বিতীয় সন্তান নিয়েছেন এবং বর্তমানে তিনি চার মাসের অন্তঃসত্ত্বা।

ব্ল্যাক একটি সাক্ষাত্কারে বলেছিলেন যে, পর্নোগ্রাফিক শিল্পে কাজ করার সময় অর্থপূর্ণ ব্যক্তিগত সম্পর্ক রাখতে তার অসুবিধা হয়েছিল।

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:পেন্টহাউস পেটস্
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:১৯৮৮-এ জন্ম
শাহীন-সুমন

**শাহীন-সুমন** (**রুহুল কুদ্দুস খান শাহীন**; জন্ম ২৩ আগস্ট ১৯৬৪, এবং **ওয়াজেদ আলী সুমন**) হলেন বাংলাদেশী চলচ্চিত্র পরিচালক যুগল। ২০০২ সালে *গডফাদার* চলচ্চিত্র পরিচালনার মাধ্যমে চলচ্চিত্র শিল্পে তাদের অভিষেক ঘটে। কাকন ফিল্মস প্রযোজিত এ চলচ্চিত্রটি ওই বছরের হিট চলচ্চিত্রের তালিকায় ছিল।
তারপর তারা নির্মাণ করেন *[[বাধা (চলচ্চিত্র)|বাধা]]*, *রাস্তার ছেলে*, *[[মন যেখানে হৃদয় সেখানে]]*, *[[খোদার পরে মা]]*, *তুমি আমার প্রেম*, *সমাধি*, *সন্তান আমার অহংকার*, *[[অন্যরকম ভালবাসা]]*,  *[[লাভ ম্যারেজ (২০১৫-এর চলচ্চিত্র)|লাভ ম্যারেজ]]*সহ বেশ কিছু জনপ্রিয় চলচ্চিত্র। দেড় যুগেরও বেশি কর্মময় জীবনে শাহীন-সুমন পরিচালক যুগল ৫০টিরও অধিক চলচ্চিত্র পরিচালনা করেছেন।

## কর্মজীবন
তারা দুজন চলচ্চিত্র পরিচালক আবিদ হাসান বাদলের সহকারী হিসেবে চলচ্চিত্রে যাত্রা শুরু করেন। পরবর্তীকালে ২০০২ সালে তারা শাহীন-সুমন নামে একত্রে তাদের প্রথম চলচ্চিত্র *গডফাদার* পরিচালনা করেন শাহীন–সুমন।  দীর্ঘ কর্মময় জীবনে শাহীন–সুমন ৫০টিরও অধিক চলচ্চিত্র পরিচালনা করেছেন।

২০১২ সালের আগষ্টে ঈদুল ফিতরে মুক্তি পায় তার পরিচালিত *[[খোদার পরে মা]]* মুক্তি পায়। যেখানে প্রধান চরিত্রে অভিনয় করেন শাকিব খান ও সাহারা। চলচ্চিত্রটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল চলচ্চিত্র হিসেবে মর্যাদা লাভ করে। এটি ৩৭তম জাতীয় চলচ্চিত্র পুরস্কারে শাকিব খানের শ্রেষ্ঠ অভিনেতা সহ তিনটি বিভাগে পুরস্কার অর্জন করে। দীর্ঘ সময় যৌথভাবে পরিচালনা করার পর ২০১৪ সালে সুমন আলাদা হয়ে ওয়াজেদ আলী সুমন নামে এককভাবে *হিটম্যান* চলচ্চিত্র পরিচালনা করেন। একক পরিচালক হিসেবে শাহীনের পরিচালিত প্রথম চলচ্চিত্র ২০১৬ সালের *মিয়া বিবি রাজি*। এই চলচ্চিত্রের কাহিনী, চিত্রনাট্য ও সংলাপও তিনি লিখেছেন।

শাহীন ২০১৯ সালের ২৫ জানুয়ারি অনুষ্ঠিত বাংলাদেশ চলচ্চিত্র পরিচালক সমিতির কার্যনির্বাহী পরিষদের নির্বাচনে উপ-মহাসচিব পদে বিজয়ী হয়ে ২০১৯-২০ বছরের দায়িত্ব পালন করেছেন।

তিনি শাপলা মিডিয়া প্রযোজিত শাকিব খান অভিনীত *[[বিদ্রোহী (চলচ্চিত্র)|বিদ্রোহী]]* চলচ্চিত্র পরিচালনা করেছেন। এছাড়াও এটি শাহীন সুমনের পরিচালনায় শাকিব খানের একুশতম চলচ্চিত্র।

## চলচ্চিত্রের তালিকা

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলা ভাষার চলচ্চিত্র পরিচালক
বিষয়শ্রেণী:ঢাকা জেলার ব্যক্তি
ফরিদপুর ইউনিয়ন, কুলিয়ারচর

**ফরিদপুর ইউনিয়ন** পরিষদ বাংলদেশের কিশোরগঞ্জ জেলার কুলিয়ারচর উপজেলার একটি ইউনিয়ন। এর দক্ষিণে ব্রহ্মপুত্র নদ, পশ্চিমে বিন্নাবাইদ ইউনিয়ন, উত্তরে সালুয়া ইউনিয়ন ও পূর্বে ছয়সূতী ইউনিয়ন।

## আয়তন
ফরিদপুর ইউনিয়নের আয়তন ২.৭৭ বর্গ কিলোমিটার।

## প্রশাসনিক কাঠামো
ফরিদপুর ইউনিয়ন কুলিয়ারচর উপজেলার আওতাধীন একটি ইউনিয়ন পরিষদ। এই ইউনিয়নের প্রশাসনিক কার্যক্রম কুলিয়ারচর থানার আওতাধীন। **[[কিশোরগঞ্জ-৬]]** হল বাংলাদেশের জাতীয় সংসদের ৩০০টি নির্বাচনী এলাকার একটি। নির্বাচনী আসনটি কুলিয়ারচর ও ভৈরব এই দুই থানার সমন্বয়ে ঘটিত।  এটি কিশোরগঞ্জ জেলায় অবস্থিত জাতীয় সংসদের ১৬৭নং আসন।

## জনসংখ্যার উপাত্ত
২০১১ সালের আদমশুমারি অনুযায়ী ফরিদপুর ইউনিয়নের মোট জনসংখ্যা ১৫,৩৭৭ জন। এর মধ্যে পুরুষ ৭,৮৯৭ জন এবং মহিলা ৭,৪৮০ জন। মোট পরিবার ২,১২০ টি।

## যোগাযোগ ব্যবস্থা
পায়েচালিত রিক্সা, অটোরিক্সা, সিএনজি  এই তিন প্রকারের যানবাহন দিয়ে ফরিদপুর ইউনিয়নের লোকজন  যাতায়াত করেন।

কুলিয়ারচর উপজেলা থেকে দারিয়াকান্দী বাসট্যান্ড (উপজেলা থেকে দারিয়াকান্দী বাসট্যান্ড ভাড়া ১০ টাকা) হয়ে দারিয়াকান্দী বাসষ্ট্যান্ড থেকে(দারিয়াকান্দী থেকে ফরিদপুর সিএনজি ভাড়া ভাড়া ২০ টাকা) ফরিদপুর ইউনিয়ন পরিষদ।

কিশোরগঞ্জ জেলা অফিস থেকে ৩২বাস স্টেশন রিক্সা ভাড়া ২০ টাকা, ৩২বাস ষ্টেসন থেকে বাসে দারিয়াকান্দী বাসট্যান্ড বাস ভাড়া ৪০/৫০ টাকা, দারিয়াকান্দী বাসট্যান্ড থেকে  থেকে ফরিদপুর ইউনিয়ন পরিষদ সিএনজি ভাড়া ভাড়া ২০ টাকা।

ফরিদপুর সাবু সরকার বাড়ি থেকে ফরিদপুর ইউনিয়ন পরিষদ রিক্সা ভাড়া ১০, বাংলাবাজার থেকে ফরিদপুর ইউনিয়ন পরিষদ পর্যন্ত রিক্সা ভাড়া ১৫ টাকা, আলীনগর থেকে ফরিদপুর ইউনিয়ন পরিষদ রিক্সা ভাড়া ২০, নলবাইদ থেকে ফরিদপুর ইউনিয়ন পরিষদ রিক্সা ভাড়া ১৫,  চরপাড়া থেকে ফরিদপুর ইউনিয়ন পরিষদ রিক্সা ভাড়া ১৫, নাপিতের চর থেকে ফরিদপুর ইউনিয়ন পরিষদ রিক্সা ভাড়া ২০।

## শিক্ষা প্রতিষ্ঠান

* নিম্ন মাধ্যমিক বিদ্যালয় (১)
* প্রাথমিক বিদ্যালয় (৭)
* মাদ্রাসা (২)
* মাধ্যমিক বিদ্যালয় (২)

## তথ্যসূত্র

## বহিঃসংযোগ

বিষয়শ্রেণী:কুলিয়ারচর উপজেলার ইউনিয়ন
বাংলাদেশ জাতীয় বিচ সকার দল

**বাংলাদেশ জাতীয় বিচ ফুটবল দল** আন্তর্জাতিক বিচ ফুটবল প্রতিযোগিতায় বাংলাদেশের প্রতিনিধিত্ব করে এবং এটি বাংলাদেশ ফুটবল ফেডারেশন দ্বারা নিয়ন্ত্রিত হয়। ২০১১ সালে হাম্বানটোটায় স্বাগতিক শ্রীলঙ্কাকে হারিয়ে প্রথম দক্ষিণ এশীয় বিচ গেমসে বিচ ফুটবলের ইভেন্টের শিরোপা জিতে বাংলাদেশ।

## তথ্যসূত্র

বিষয়শ্রেণী:বাংলাদেশে বিচ সকার
বিষয়শ্রেণী:জাতীয় বিচ সকার দল
বিষয়শ্রেণী:বাংলাদেশের জাতীয় ক্রীড়া দল
বিষয়শ্রেণী:এশীয় জাতীয় বিচ সকার দল
মাইজা হামিদ

**মাইজা হামিদ** () এমন একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদের সদস্য ছিলেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদ সদস্য এবং ২০০৮ থেকে ২০১৩ পর্যন্ত পাঞ্জাবের প্রাদেশিক পরিষদের সদস্য ছিলেন।

## রাজনৈতিক জীবন
মাইজা ২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পাকিস্তান মুসলিম লিগ (এন) (পিএমএল-এন) প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন।

তিনি ২০১৩ সালের সাধারণ নির্বাচনে পাঞ্জাবের মহিলাদের জন্য সংরক্ষিত আসনে পিএমএল-এনের প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি জানুয়ারী ২০১৭ সালে রাজধানী প্রশাসন ও উন্নয়ন বিভাগের ফেডারেল সংসদীয় সচিব হিসাবে নিযুক্ত ছিলেন।

তিনি ২০১৩ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন। তার নির্বাচনের পরে, পাকিস্তান তেহরিক-ই-ইনসাফ (পিটিআই) তার নির্বাচনকে চ্যালেঞ্জ জানাতে ইসলামাবাদ হাইকোর্টে একটি পিটিশন আবেদন করে।

## তথ্যসূত্র

বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাবি নারী
বিষয়শ্রেণী:পাঞ্জাব প্রাদেশিক পরিষদের নারী সদস্য
বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তান মুসলিম লীগ (এন) এমএনএ
শ্রীবিদ্যা (অভিনেত্রী)

**শ্রীবিদ্যা** (১৯৫৩-২০০৬) ভারতের একজন চলচ্চিত্র অভিনেত্রী ছিলেন। পঞ্চাশের দশকে মাদ্রাজ শহরে (এখন চেন্নাই) জন্ম নেওয়া শ্রীবিদ্যা মূলত মালয়ালম এবং তামিল ভাষার চলচ্চিত্রে অভিনয় করেছিলেন; স্বল্পসংখ্যক তেলুগু এবং কন্নড় চলচ্চিত্রেও কাজ করার সুযোগ হয়েছে তার। একেবারে ছোটো বয়সে শ্রীবিদ্যাকে পরিবারের জন্য আয়-রোজগারে নেমে পড়তে হয়েছিলো, তিনি প্রথমে বিভিন্ন দোকানে কর্মচারীর কাজ করতেন, এরপর কুলীর কাজ করার অভিজ্ঞতা হয়েছিলো তার। ১৯৬৬ সালে তিনি সর্বপ্রথম শিশুশিল্পী হিসেবে চলচ্চিত্র জগতে প্রবেশ করার সুযোগ পেয়েছিলেন, যে চলচ্চিত্রটিতে তিনি অভিনয় করার সুযোগ পেয়েছিলেন সেটির নাম ছিলো *তিরুভারুসেলভার* এবং এটিতে মহানায়ক শিবাজী গণেশন ছিলেন। এরপর শ্রীবিদ্যা বেশ কয়েকটি মালয়ালম এবং তেলুগু চলচ্চিত্রে অভিনয়ের জন্য স্বাক্ষরিত হয়েছিলেন। কৈলাস বলচন্দ পরিচালিত *নুটরুক্কু নুরু* (১৯৭১) নামক তামিল চলচ্চিত্রে শ্রীবিদ্যা সর্বপ্রথম একজন প্রেমিকার চরিত্রে অভিনয় করেছিলেন।

১৯৭৫ সালে শ্রীবিদ্যার বয়স ছিলো মাত্র ২২ বছর, এবছর তার অভিনীত তামিল চলচ্চিত্র *[[অপূর্ব রাগাঙ্গাল]]* মুক্তি পায়, চলচ্চিত্রটিতে তিনি এক বিবাহিত নারীর চরিত্রে অভিনয় করেছিলেন যার একজন তরুণী কন্যা আছে; চলচ্চিত্রটি ছিলো সত্তরের দশকের অন্যতম সাড়া জাগানো তামিল চলচ্চিত্র, কৈলাস বলচন্দ পরিচালিত চলচ্চিত্রটিতে কমল হাসন শ্রীবিদ্যার অল্পবয়স্ক প্রেমিকের চরিত্রে অভিনয় করেছিলেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:১৯৫৩-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:ভারতে ক্যান্সারে মৃত্যু
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:স্তনের ক্যান্সারে মৃত্যু
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
এ তুমি কেমন তুমি

**এ তুমি কেমন তুমি** হলো ভারতীয় ছবি জাতিস্মর-এর একটি গান। গানটি গেয়েছেন বর্তমান সময়ের জনপ্রিয় শিল্পী রূপঙ্কর বাগচী এবং গানটির সুরকার কবীর সুমন। গানটির দৈর্ঘ্য ৩ মিনিট ৪ সেকেন্ড।
## মুক্তি
গানটি ১ ডিসেম্বর, ২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।
ইউটিউবে গানটির প্রচার করা হয়।

## পুরস্কার
গানটি বেশ কয়েকটি জাতীয় পুরস্কার এনেছে। রূপঙ্কর বাগচি এই গানের জন্য ২০১৩ সালে সেরা পুরুষ নেপথ্য কণ্ঠশিল্পী হিসাবে তার প্রথম জাতীয় চলচ্চিত্র পুরস্কার অর্জন করেন।

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:২০১৩-এর গান
বিষয়শ্রেণী:ভারতীয় গান
বিষয়শ্রেণী:২০১৪-এর গান
২০১৯–২০ ওয়েস্ট ইন্ডিজ ক্রিকেট দলের শ্রীলঙ্কা সফর

ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা ফেব্রুয়ারি থেকে মার্চ ২০২০-এ অনুষ্ঠিত হয়। 

## দলীয় সদস্য

## প্রস্তুতিমূলক খেলা
### একদিনের ম্যাচ: শ্রীলঙ্কা বোর্ড প্রেসিডেন্টের একাদশ বনাম ওয়েস্ট ইন্ডিজ

### একদিনের ম্যাচ: শ্রীলঙ্কা বোর্ড প্রেসিডেন্টের একাদশ বনাম ওয়েস্ট ইন্ডিজ

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

## তথ্যসূত্র

## বহিঃসংযোগ

বিষয়শ্রেণী:২০২০-এ শ্রীলঙ্কান ক্রিকেট
বিষয়শ্রেণী:২০২০-এ ওয়েস্ট ইন্ডিয়ান ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
বিষয়শ্রেণী:ওয়েস্ট ইন্ডিজ ক্রিকেট দলের শ্রীলঙ্কা সফর
আব্দুল্লাহ ইবনে খতল

**আবদুল্লাহ ইবনে খাতল** (অজ্ঞাত - ৬২৯ খ্রিস্টাব্দ) একজন মুসলিম কর আদায়কারী ছিলেন। তিনি ধর্মীয় কারণে ধর্মপ্রচারক রূপে মক্কা ত্যাগ করেছিলেন। বিজয়ী মুসলমানদের পক্ষ হতে মদিনা রাজ্যের বিরুদ্ধে রাষ্ট্রদ্রোহ করার অভিযোগ আনা হয় তার নামে। মক্কার অভিযুক্ত ১২ জন বাসিন্দার মধ্যে একজনকেও দায়মুক্তি না মঞ্জুর করার আদেশে মক্কা বিজয়ের পরেই তাকে হত্যা করা হয়েছিল।

কথিত আছে যে তিনি মক্কার কাবার পর্দা ঝুলিয়েছিলেন, সেখানে তিনি আশ্রয় নেওয়ার চেষ্টা করেছিলেন। তবে কাবা ঘরে প্রবেশের আগে তার মৃত্যুদণ্ড কার্যকর করা হয়েছিল।

## তথ্যসূত্র

বিষয়শ্রেণী:৬২৯-এ মৃত্যু
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:প্রাক্তন মুসলিম